《隆中偶述》
明代·袁宏道

苍藤老蔽幽溪石，瘦锷棱棱网苔迹。
想得山中抱膝时，凉云如苔树纹碧。
山莎满地刺花红，草堂斜掩一池风。
杖声跕跕冲山鸟，道是鹿门庞德公。
开尊叠唱梁甫吟，黄头丑妇拔钗篸。
踏花趁石穷幽崄，行尽溪桥闻怪禽。
一朝龙甲腾色苔，尽泻清江浇玉垒。
西连邺虏东狡吴，坐策行筹几回死。
晚年只手扶庸主，文泣鬼神战风雨。
炎火不光汉数穷，消得英雄愤几许。

五丈原头石辗尘，烟霜薮却白纶巾。始知伊吕萧曹辈，不及餐云卧石人。

作者简介：袁宏道（1568～1610）明代文学家，字中郎，又字无学，号石公，又号六休。汉族，荆州公安（今属湖北公安）人。宏道在文学上反对“文必秦汉，诗必盛唐”的风气，提出“独抒性灵，不拘格套”的性灵说。与其兄袁宗道、弟袁中道并有才名，合称“公安三袁”。